Fransa, xas akken teɛteb lxedma-s, meɛna adrim yella, sin n watmaten-agi ur bḍin ara taxriḍt, yiwet, llan afus deg ufus, wa ur yettaǧa wayeḍ, tezdi-ten tegmat, ɣas akken d lwacul tella talwit d leqniɛa d leqder, izedɣen ulawen-nsen, ɣur-sen ulac lxilaf. Tameṭṭut n Dda Muḥend isem-is Ɛelǧiya d isem-is i d awal-is d taɛelǧet, ḥninet tesɛa lxir d niyya d tasebbaret, tettačar ul-is d leqniɛa. Teḥmed Rebbi ama yella ama ulac, d tin iḥarzen lbaḍna, tettawi tama n wadda ḥemmlen-tt merra di taddart, ma yella d Saɛdiya tameṭṭut n Ɛmer d timɣellit, yezdeɣ-itt nḥas d ddɣel d tismin, xas yella ulac, dirit xas yelha, aɛennuḍ-is d talafsa, allaɣ d ilem, akken txedmeḍ yid-s tṭḥesleḍ am win i cceṭḥen i uderɣal, limmer ad tt-tawiḍ ɣer lǧennet ur tmenɛeḍ ara seg ucetki-ines. Ma tebɣiḍ isali ad yeffeɣ di taddart siweḍ-as-t i Saɛdiya, ayen i yeṭṭef neɣ i yesla umeẓẓuɣ-is, yebra-as-id yiles-is, lexber ur yettaweḍ ara akken yella, ilaq ad tt-reqɛit akken i as-yehwa i nettat ama yeɛna-tt ama ur tt-yeɛni, maci d abrid neɣ berdayen i d-tewwi amennuɣ di taddart ɣef tqerradin d teɣzi n yimi-s, anda tella tawaɣit tger aḍar-is daxel-is, ttqilin-tt kan medden i wudem n wergaz-is d wul-is, ulac win i asen-d-yessuksen ara 1 https://ww.depechedekabylie.com ( 9/09/2022, 9 :00) 9